అందరికి ఆదర్శం : కూతురిని గురుకుల పాఠశాలలో చేర్పించిన కలెక్టర్ | 10tv -తెలుగు తాజా వార్తలు, Latest Telugu News,Telugu News, Latest News in Telugu,Telugu Breaking News,Telugu Political News
అందరికి ఆదర్శం : కూతురిని గురుకుల పాఠశాలలో చేర్పించిన కలెక్టర్
ప్రభుత్వ పాఠశాలలు అంటే చాలామందికి చిన్నచూపే. సర్కారీ బడుల్లో నాణ్యమైన విద్య చెప్పరనే అభిప్రాయం ఉంది. దాంతో చాలామంది ప్రైవేట్ స్కూల్స్ లో తమ పిల్లలను చదివించేందుకు ఇష్టపడతారు. ఎంత డబ్బు ఖర్చు అయినా లెక్క చేయరు. ప్రైవేట్, కార్పొరేట్ స్కూల్స్ వైపే మొగ్గుచూపుతారు. డబ్బున్న వారే కాదు కూలిపనులు చేసుకునే వారు సైతం తమ పిల్లలను ప్రైవేట్స్ స్కూల్స్ కే పంపుతారు. అప్పు చేసి మరీ చదివిస్తారు. ఆఖరికి ప్రభుత్వ ఉద్యోగులు, ప్రభుత్వ పాఠశాలల్లో పని చేసే టీచర్లది కూడా ఇదే వైఖరి. అలాంటి ఈ రోజుల్లో ఓ జిల్లా కలెక్టర్ తీసుకున్న నిర్ణయం ఆసక్తికరంగా మారింది. ఆ కలెక్టర్ తన కూతురుని గురుకుల పాఠశాలలో చేర్పించారు. ప్రభుత్వ పాఠశాలల పట్ల తనకున్న విశ్వాసాన్ని చాటుకున్నారు.
వికారాబాద్ జిల్లా కలెక్టర్ అయేషా మస్రత్ ఖానం.. తన కూతురు తబిష్ రైనాను వికారాబాద్ పట్టణ శివారు శివారెడ్డిపేట్‌లోని మైనార్టీ బాలికల గురుకుల పాఠశాలలో 5వ తరగతిలో డే స్కాలర్ గా చేర్పించారు. ప్రభుత్వ ఉద్యోగులు, టీచర్లు.. స్టేటస్ పేరుతో కార్పొరేట్, ప్రైవేట్ స్కూల్స్ లో రూ.లక్షలు ఖర్చు చేసి చదివిస్తున్న ప్రస్తుత రోజుల్లో కలెక్టర్ తీసుకున్న నిర్ణయం అందరిలో మార్పు కలిగించేలా ఉందనే అభిప్రాయం వ్యక్తమవుతోంది. ప్రభుత్వ పాఠశాలల్లో నాణ్యమైన విద్యను అందిస్తున్నారని అందుకే తన కూతురిని ప్రభుత్వ బడిలో చేర్పించానని కలెక్టర్ మస్రత్ ఖానం తెలిపారు. కలెక్టర్ నిర్ణయంతో మైనార్టీ గురుకులాలపై ప్రజల్లో మరింత నమ్మకం పెరిగిందనే అభిప్రాయం వినిపిస్తోంది.
కలెక్టర్ కి ఒక బాబు, పాప ఉన్నారు. పాప తాబిష్ రైనా.. ఖమ్మంలోని హార్వెస్ట్ పబ్లిక్ స్కూల్ లో 4వ తరగతి చదివింది. ఈ ఏడాది కలెక్టర్ కీలక నిర్ణయం తీసుకున్నారు. తన కూతురిని గురుకుల పాఠశాలలో చేర్పించారు. ఏకంగా జిల్లా కలెక్టర్ తన కూతురిని గురుకుల పాఠశాలలో చేర్పించడం పట్ల.. తెలంగాణ మైనార్టీ గురుకుల పాఠశాలల సొసైటీ కార్యదర్శి షఫీయుల్లా ఆనందం వ్యక్తం చేశారు. కలెక్టర్ నిర్ణయం ఆదర్శప్రాయం అన్నారు. సర్కారీ బడుల్లో నాణ్యమైన విద్య అందుతోందని.. ప్రైవేట్, కార్పొరేట్ స్కూల్స్ కి ధీటుగా విద్యాబోధన ఉంటుందని షఫీయుల్లా చెప్పారు. ఇలాంటి వాటితో సర్కారీ విద్యపై మరింత నమ్మకం పెరుగుతుందని ఆయన విశ్వాసం వ్యక్తం చేశారు.
andariki aadarsam : koothurini gurukula paatasaalalo cherpinchina kalektar | 10tv -telugu taja vaartalu, Latest Telugu News,Telugu News, Latest News in Telugu,Telugu Breaking News,Telugu Political News
andariki aadarsam : koothurini gurukula paatasaalalo cherpinchina kalektar
prabhutva paatasaalalu ante chaalaamandiki chinnachupe. sarkari badullo naanhyamaina vidya chepparane abhiprayam undi. daamto chaalaamandi private schools loo tama pillalanu chadivinchenduku ishtapadataaru. entha dabbu kharchu aina lekka cheyaru. private, carporate schools vaipe mogguchuuputaaru. dabbunna vaare kaadu koolipanulu chesukune vaaru saitam tama pillalanu privates schools kee pamputaaru. appu chesi mari chadivistaaru. aakhariki prabhutva udyogulu, prabhutva paatasaalallo pani chese teacharladi kuudaa ide vaikhari. alanti ee rojullo oo jilla kalektar teesukunna nirnayam aasaktikaramgaa maarindi. aa kalektar tana koothuruni gurukula paatasaalalo cherpinchaaru. prabhutva paatasaalala patla tanakunna vishwaasaanni chaatukunnaaru.
vikarabad jilla kalektar ayesha masrat khanam.. tana koothuru tabish rainanu vikarabad pattana shivaaru sivaareddipetloni minarty balikala gurukula paatasaalalo 5va taragatilo dee scaller gaa cherpinchaaru. prabhutva udyogulu, teacherlu.. states paerutho carporate, private schools loo roo.lakshalu kharchu chesi chadivistunna prastuta rojullo kalektar teesukunna nirnayam andarilo maarpu kaliginchela undane abhiprayam vyaktamavutondi. prabhutva paatasaalallo naanhyamaina vidyanu andistunnaarani anduke tana koothurini prabhutva badilo cherpinchaanani kalektar masrat khanam telipaaru. kalektar nirnayamtho minarty gurukulaalapai prajallo marinta nammakam perigindane abhiprayam vinipistondi.
kalektar ki oka baabu, paapa unnaaru. paapa tabish raina.. khammamloni harvest pablic scool loo 4va taragati chadivindi. ee edaadi kalektar keelaka nirnayam teesukunnaru. tana koothurini gurukula paatasaalalo cherpinchaaru. ekamgaa jilla kalektar tana koothurini gurukula paatasaalalo cherpinchadam patla.. telamgaana minarty gurukula paatasaalala socity kaaryadarsi shafiiyullah aanandam vyaktam chesaru. kalektar nirnayam aadarsapraayam annaru. sarkari badullo naanhyamaina vidya andutondani.. private, carporate schools ki dheetugaa vidyaabodhana untundani shafiiyullah cheppaaru. ilanti vaatitho sarkari vidyapai marinta nammakam perugutundani aayana vishwaasam vyaktam chesaru.